#### Nr. 10281 din 19.04.2018

####  P R I M A R

 MORAR COSTAN

#### RAPORT DE SPECIALITATE

**Privind privind aprobarea redistribuirii lotului pentru construire locuinta atribuit in baza Legii nr. 15/2003 republicata, situat in Dej, str. Andrei Muresanu, nr. 23**

Primarul Municipiului Dej, prin S.U.A.T., ca urmare a solicitării depusă de Tarta Grigore, cu domiciliul în Dej, str. Slatinei, nr. 1, propune redistribuirea lotului nr. 3, situat în mun. Dej, str. Andrei Mureșanu, nr. 23. Inițial terenul a fost atribuit în baza Legii nr. 15/2003 republicată privind sprijinul acordat tinerilor pentru construirea unei locuințe proprietate personală lui HARANGUȘ DACIAN, în baza Procesului verbal de predare-primire nr. 16799 din 12.07.2005. Deoarece HARANGUȘ DACIAN din motive financiare nu a putut finaliza construcția, a dorit să renunțe la terenul atribuit.

In anul 2013, TARȚA GRIGORE, care avea depus cererea cu nr. 5841/25.03.2013 și locuiește împreună cu parinții soției în vecinătatea loturilor pentru tineri și anume pe str. Slatinei, nr. 1, a dorit să cumpere construcția edificată pe lotul nr. 3 și a inștiințat Comisia pentru atribuirea terenurilor. Solicitarea a fost analizată de către comisie în data de 22.05.2013. Comisia a hotărât că pentru a putea fi supusă spre dezbatere Consiliului Local al mun. Dej solicitarea lui Tarta Grigore, trebuie să mai depună la dosar: Declarație notarială că nu deține și nu a deținut în proprietate locuintă sau teren pentru construire locuintă, Adeverință de salarizare actualizată și Contract de vânzare-Cumpărare în forma autentică. Deoarece a întampinat dificultăți la întabularea construcției parțial edificată pe terenul atribuit în baza Legii nr. 15/2003 republicată, în data de 01.02.2018 Tarta Grigore a revenit cu o cerere înregistrată cu nr. 2786, către Comisia de analiză pentru atribuirea terenurilor, prin care a solicitat acordul pentru a putea merge la Notar să i se întocmească Contractul de vânzare în formă autentică.

 După ce Tarța Grigore a depus toate actele solicitate, Comisia de analiză pentru atribuirea terenurilor în scopul construirii de locuințe, conform Legii nr. 15/2003 republicată, întrunită în ședință în data de 17.04.2017 a dat aviz favorabil și a hotărât că propunerea de redistribuire a lotului nr. 3, situat pe str. Andrei Mureșanu, nr. 23, pentru a i se atribui Tarta Grigore si soția Tarta Bianca-Elena, va fi supusa spre aprobare Consiliului Local al mun. Dej.

 Se propune anularea Procesului Verbal de predare-primire nr. 16799/12.07.2005, a cărui beneficiar a fost Harangus Dacian.

 Terenul situat în Dej, str. Andrei Mureșanu, nr. 23, in suprafață de 409 mp, înscris în C.F. Dej nr. 59709 cu nr. cadastral 59709, proprietatea Orașului Dej se propune a se redistribui numitilor Tarta Grigore si soția Tarta Bianca-Elena.

 ARHITECT ȘEF Şef S.U.A.T.

arh. Szerváczius László Victor Ing. Gabriela Gavrea

 Întocmit,

 ing. Balint Oana Laura